techiaith/cofnodycynulliad_en-cy huggingface dataset:
English: First of all, as I said, I am not an expert on the Labour Party's manifesto for the Assembly elections of last year, but what I am aware of is that what that manifesto commitment said was that Welsh students would be better off than their English counterparts. The fact that this Government will introduce a grant scheme that will see our poorest students entitled to a grant equivalent to the living wage is something that we can be proud of. I noticed this morning in a speech, Justine Greening said that there were only two ways forward with regard to university fees: it was either fees or it was a cap. I would urge Justine Greening to pick up the phone and understand how a Government can do things differently, because that's what we're doing here in Wales. With regard to class sizes, the Member will be aware that we are currently introducing a class-size reduction grant. We are working with the local authorities about how best we can utilise that money, focusing on our youngest pupils, our most deprived pupils and on those children for whom Welsh or English is not their first language, because that's where the money will make the biggest difference.
Welsh: Yn gyntaf oll, fel y dywedais, nid wyf yn arbenigwr ar faniffesto'r Blaid Lafur ar gyfer etholiadau'r Cynulliad y llynedd, ond rwy'n ymwybodol fod yr ymrwymiad maniffesto yn dweud y byddai myfyrwyr Cymru yn well eu byd na'u cymheiriaid yn Lloegr. Mae'r ffaith y bydd y Llywodraeth hon yn cyflwyno cynllun grant a fydd yn sicrhau bod ein myfyrwyr tlotaf yn gymwys i gael grant sy'n cyfateb i'r cyflog byw yn rhywbeth y gallwn fod yn falch ohono. Sylwais fod Justine Greening wedi dweud mewn araith y bore yma mai dwy ffordd ymlaen yn unig sydd o ran ffioedd prifysgol: naill ai ffioedd neu gap. Byddwn yn annog Justine Greening i godi'r ffôn a dysgu sut y gall Llywodraeth wneud pethau'n wahanol, gan mai dyna beth rydym yn ei wneud yma yng Nghymru. O ran maint dosbarthiadau, bydd yr Aelod yn ymwybodol ein bod yn cyflwyno grant lleihau maint dosbarthiadau ar hyn o bryd. Rydym yn gweithio gyda'r awdurdodau lleol ar y ffordd orau i ddefnyddio'r arian hwnnw, gan ganolbwyntio ar ein disgyblion ieuengaf, ein disgyblion mwyaf difreintiedig ac ar y plant nad yw Cymraeg neu Saesneg yn iaith gyntaf iddynt gan mai dyna ble bydd yr arian yn gwneud y gwahaniaeth mwyaf.
English: And that, Presiding Officer, is the truth of the matter: Darren Millar is not willing to listen to parents and he is not willing to listen to the teaching profession when they say that class sizes do matter. My manifesto said that we would aim to reduce class sizes to 25, starting with the largest classes first, and that is exactly what we're doing with the £36 million that has been made available to local authorities over the term of this Government.
Welsh: A dyna'r gwir amdani, Llywydd: nid yw Darren Millar yn barod i wrando ar rieni ac nid yw'n barod i wrando ar y proffesiwn addysgu pan ddywedant fod maint dosbarthiadau'n bwysig. Roedd fy maniffesto'n dweud y byddem yn anelu i leihau maint dosbarthiadau i 25, gan ddechrau gyda'r dosbarthiadau mwyaf yn gyntaf, a dyna'n union rydym yn ei wneud â'r £36 miliwn a ddarparwyd i awdurdodau lleol yn ystod tymor y Llywodraeth hon.
English: Let me remind you of another promise that you made to the pupils and parents across Wales: you said that you were going to raise standards as education Minister, and yet, over the weekend, we saw you downplaying expectations about GCSE results for this summer. Just because we're having reformed GCSEs doesn't necessarily mean that we're heading for poorer results. So, is the promise that you're making to improve standards going to be another promise that you will not be able to deliver for pupils and parents, and can you tell us why on earth don't you have more faith in pupils and teachers across Wales and expect them to do well?
Welsh: Gadewch i mi eich atgoffa o addewid arall a wnaethoch i ddisgyblion a rhieni ledled Cymru: fe ddywedoch y byddech yn codi safonau fel Gweinidog addysg, ac eto, dros y penwythnos, fe'ch gwelsom yn bychanu'r disgwyliadau ar gyfer canlyniadau TGAU yr haf hwn. Nid yw'r ffaith ein bod yn diwygio TGAU yn golygu o reidrwydd ein bod yn anelu am ganlyniadau gwaeth. Felly, a fydd yr addewid y byddwch yn gwella safonau yn addewid arall na fyddwch yn gallu ei gyflawni ar gyfer disgyblion a rhieni, ac a allwch ddweud wrthym pam ar y ddaear nad oes gennych fwy o ffydd yn y disgyblion a'r athrawon ledled Cymru a disgwyl iddynt wneud yn dda?
English: Thank you, Presiding Officer. Cabinet Secretary, in 2012, you said that the welfare of pupils, teachers, and staff at our schools is paramount, and also, when talking about the discovery of asbestos, that the Government will try to shift responsibility on to local authorities and schools. Do you still believe, as you did when in opposition, that the Welsh Government should take responsibility when a local authority either cannot or will not give our teachers and students confidence that they are teaching and learning in a safe environment?
Welsh: Diolch, Llywydd. Ysgrifennydd y Cabinet, yn 2012, fe ddywedoch fod lles disgyblion, athrawon, a staff yn ein hysgolion yn hollbwysig, a hefyd, wrth sôn am ganfod asbestos, y byddai'r Llywodraeth yn ceisio trosglwyddo cyfrifoldeb ymlaen i awdurdodau lleol ac ysgolion. A ydych yn dal o'r farn, fel roeddech pan oeddech yn un o'r gwrthbleidiau, y dylai Llywodraeth Cymru ysgwyddo'r cyfrifoldeb pan fo awdurdod lleol naill ai'n methu neu'n peidio â rhoi hyder i'n hathrawon a'n myfyrwyr eu bod yn addysgu ac yn dysgu mewn amgylchedd diogel?
English: It is absolutely crucial for teachers and pupils that they are undertaking their work in an environment that is fit for purpose and meets all the necessary health and safety regulations. That's why we are, as I said, investing in the largest building of schools and colleges since the 1960s, and the removal of unsuitable buildings is a key part of how we prioritise our investment in the twenty-first century schools programme.
Welsh: Mae'n gwbl hanfodol i athrawon a disgyblion eu bod yn gwneud eu gwaith mewn amgylchedd sy'n addas at y diben ac sy'n bodloni'r holl reoliadau iechyd a diogelwch angenrheidiol. Dyna pam ein bod, fel y dywedais, yn buddsoddi yn y rhaglen adeiladu ysgolion a cholegau fwyaf ers y 1960au, ac mae cael gwared ar adeiladau anaddas yn rhan allweddol o'r ffordd rydym yn blaenoriaethu ein buddsoddiad yn rhaglen ysgolion yr unfed ganrif ar hugain.
English: Thank you for that answer, Cabinet Secretary. Last year, when you became Cabinet Secretary for Education, and again today, you quite rightly said that there should be a presumption against the closure of rural schools, and that pupils in rural schools deserve the same opportunities as children in other areas of Wales. What action, if any, would you take if you suspected that a local authority was letting a rural school rot in order to make the case for closure stronger?
Welsh: Diolch am eich ateb, Ysgrifennydd y Cabinet. Y llynedd, pan ddaethoch yn Ysgrifennydd y Cabinet dros Addysg, ac unwaith eto heddiw, roeddech yn llygad eich lle i ddweud y dylid cael rhagdybiaeth yn erbyn cau ysgolion gwledig, a bod y disgyblion mewn ysgolion gwledig yn haeddu'r un cyfleoedd â phlant mewn ardaloedd eraill yng Nghymru. Pa gamau, os o gwbl, y byddech yn eu cymryd pe baech yn amau bod awdurdod lleol yn gadael i ysgol wledig bydru er mwyn cryfhau'r achos dros ei chau?
English: Well, as you quite rightly said, a presumption against closure was a manifesto promise in the Welsh Liberal Democrat manifesto, and I'm delighted to be in a position to make progress on that when in Government. As I said in answer to the first question from Janet Finch-Saunders, we are currently out to consultation on the reform of the school organisation code to strengthen that code and, indeed, to create for the first time ever in Wales a definition of what a rural school actually is. The first question any local authority should consider when looking at the issue around small and rural schools is the educational viability of that school, and they should use the opportunity afforded to them by the £2.5 million we are putting into the small and rural schools grant to be able to look at alternatives to closure to maintain a good standard of education in those small schools.
Welsh: Wel, fel roeddech yn llygad eich lle i'w ddweud, roedd rhagdybiaeth yn erbyn cau yn addewid maniffesto ym maniffesto Democratiaid Rhyddfrydol Cymru, ac rwy'n falch iawn o gael bod mewn sefyllfa i wneud cynnydd ar hynny o beth yn y Llywodraeth. Fel y dywedais wrth ateb y cwestiwn cyntaf gan Janet Finch-Saunders, rydym yn ymgynghori ar hyn o bryd ar ddiwygio'r cod trefniadaeth ysgolion er mwyn cryfhau'r cod hwnnw, ac yn wir, er mwyn creu diffiniad, am y tro cyntaf erioed yng Nghymru, o beth yw ysgol wledig mewn gwirionedd. Y cwestiwn cyntaf y dylai unrhyw awdurdod lleol ei ystyried wrth edrych ar ysgolion bach a gwledig yw hyfywedd addysgol yr ysgol honno, a dylent ddefnyddio'r cyfle a roddir iddynt gan y £2.5 miliwn rydym yn ei roi ar gyfer y grant ysgolion bach a gwledig i edrych ar ddewisiadau eraill yn hytrach na chau, er mwyn cynnal safon dda o addysg yn yr ysgolion bach hynny.
English: Thank you very much for that answer, Cabinet Secretary. If a local authority isn't maintaining a rural school properly, would you ever consider it appropriate to remove that school and a relevant proportion of the revenue support grant from the local authority and fund it directly as a delegated school?
Welsh: Diolch yn fawr iawn am eich ateb, Ysgrifennydd y Cabinet. Os nad yw awdurdod lleol yn cynnal ysgol wledig yn iawn, a fyddech yn ystyried o gwbl ei bod yn briodol cael gwared ar yr ysgol honno a chyfran berthnasol o'r grant cynnal refeniw gan yr awdurdod lleol a'i hariannu'n uniongyrchol fel ysgol ddirprwyedig?
English: My expectation is, should we move forward with reforms to the school organisation code - . That is a code that is underpinned on a statutory basis, therefore, it is a legal requirement that local authorities comply with that code. If there were examples that that was not the case, then I would take the appropriate action.
Welsh: Os ydym yn bwrw ymlaen â diwygiadau i'r cod trefniadaeth ysgolion, fy nisgwyliad yw - . Mae hwnnw'n god ag iddo sail statudol, felly mae'n ofyniad cyfreithiol i awdurdodau lleol gydymffurfio â'r cod hwnnw. Pe bai enghreifftiau lle nad oedd hynny'n digwydd, byddwn yn rhoi'r camau priodol ar waith.
English: The decision to link tuition fees to inflation was taken by the entire Cabinet, in recognition of a number of factors that I had to take into consideration - those factors being the ones I outlined to you, Llyr, in November of last year, when you raised this issue then.
Welsh: Gwnaed y penderfyniad i gysylltu ffioedd dysgu â chwyddiant gan y Cabinet cyfan, i gydnabod nifer o ffactorau y bu'n rhaid i mi eu hystyried - y ffactorau a amlinellais i chi, Llyr, ym mis Tachwedd y llynedd, pan godoch y mater hwn bryd hynny.
English: Of course, Lord Adonis, Labour's architect of tuition fees, has admitted that they've turned into a Frankenstein's monster of £50,000 plus debts for graduates on modest salaries who can't remotely afford to pay them back. Many of those students are clearly on the brink. What do you think is an acceptable level of debt for students in Wales?
Welsh: Wrth gwrs, mae'r Arglwydd Adonis, pensaer ffioedd dysgu'r Blaid Lafur, wedi cyfaddef eu bod wedi troi'n anghenfil Frankenstein o £50,000 a mwy o ddyledion i raddedigion ar gyflogau cymedrol nad ydynt yn agos at allu fforddio eu had-dalu. Mae llawer o'r myfyrwyr hynny'n amlwg ar ymyl y dibyn. Beth sy'n lefel dderbyniol o ddyled i fyfyrwyr yng Nghymru yn eich barn chi?
English: The issue of how we fund students through their higher education has to take into consideration the principles of access to that education and the ability to sustain it. You will be very well aware, Llyr, that the National Union of Students, through their 'The Pound in Your Pocket' campaign, have stressed that it is living costs, and not fees, that are a barrier for people from lower incomes going on into higher education. That is a view that was signed up to in the Diamond review, on which I understand Plaid Cymru did have a representative and was able to feed fully into that review. They said then that that was the issue that needed to be addressed. I'm very well aware that these are difficult and challenging issues, as are you, Llyr, very well aware that these are difficult and challenging issues, because, as you said in this Chamber in November, there is a risk that the funding gap between institutions in England and Wales will only widen and: There's a possible perception that the quality of courses in Wales - that because they're cheaper they're not as good'. He then went on to say - [Interruption.] You then went on to say - [Interruption.] You then went on to say, Llyr - [Interruption.] You then went on to say, Llyr, that, if fees went up in England, which they have done, it would be difficult to see how you could withstand the same move in Wales in many ways. You understand the difficulty our sector is facing and you should acknowledge that here in the Chamber.
Welsh: Mae'n rhaid i'r cwestiwn ynglŷn â sut rydym yn ariannu myfyrwyr drwy eu haddysg uwch ystyried egwyddorion mynediad at yr addysg honno a'r gallu i'w chynnal. Fe fyddwch yn ymwybodol iawn, Llyr, fod Undeb Cenedlaethol y Myfyrwyr, drwy eu hymgyrch 'Punt yn Eich Poced', wedi pwysleisio mai costau byw yn hytrach na ffioedd sy'n rhwystr i bobl o gefndir incwm is rhag camu ymlaen i addysg uwch. Mae hwnnw'n safbwynt sy'n cael ei arddel yn adolygiad Diamond, a deallaf fod gan Blaid Cymru gynrychiolydd ar yr adolygiad hwnnw a'u bod wedi gallu cyfrannu ato'n llawn. Dywedasant wedyn mai dyna oedd y mater roedd angen mynd i'r afael ag ef. Gwn fod y rhain yn faterion anodd a heriol, fel y gwyddoch chithau, Llyr, fod y rhain yn faterion anodd a heriol, oherwydd, fel y dywedoch yn y Siambr hon ym mis Tachwedd, mae perygl mai ehangu a wnaiff y bwlch cyllido rhwng sefydliadau yng Nghymru a Lloegr, a: 'Mae yna bosibiliad y bydd yna ganfyddiad, efallai, fod ansawdd y cyrsiau yng Nghymru, oherwydd eu bod nhw'n rhatach, ddim cystal.' Aeth yn ei flaen i ddweud - [Torri ar draws.] Aethoch yn eich blaen i ddweud - [Torri ar draws.] Aethoch yn eich blaen i ddweud, Llyr - [Torri ar draws.] Aethoch yn eich blaen i ddweud, Llyr, pe bai'r ffioedd yn codi yn Lloegr, fel y gwnaethant, y byddai'n anodd gweld sut y gallech wrthsefyll yr un symudiad yng Nghymru mewn sawl ffordd. Rydych yn deall yr anhawster sy'n wynebu ein sector a dylech gydnabod hynny yma yn y Siambr.
English: Well, piling the pressure on the students isn't the answer, is it? And trying to make it sound as if the NUS is supporting the increase in the fee that was announced yesterday is plain wrong. Yes, there's a shift in how you support students - nobody's doubting that. But raising the burden of debt that students in Wales are suffering - and you didn't answer my question, by the way - is not an acceptable answer in my book. Now, I thought that the Liberal Democrats and Labour, in terms of - their principle was to move towards a free education. Your decision has taken us further away from that than ever, ever before. So, can you confirm that the original principle that you, and others on the Government's bench, once held so dear is still in place?
Welsh: Wel, nid rhoi pwysau ar y myfyrwyr yw'r ateb, nage? Ac mae ceisio awgrymu bod Undeb Cenedlaethol y Myfyrwyr yn cefnogi'r cynnydd yn y ffi a gyhoeddwyd ddoe yn gwbl anghywir. Oes, mae yna newid yn y ffordd rydych yn cefnogi myfyrwyr - nid oes unrhyw un yn amau hynny. Ond nid yw cynyddu'r ddyled sy'n wynebu myfyrwyr yng Nghymru - ac nid ydych wedi ateb fy nghwestiwn, gyda llaw - yn ateb derbyniol yn fy marn i. Nawr, roeddwn o dan yr argraff fod y Democratiaid Rhyddfrydol a'r Blaid Lafur, o ran - mai eu hegwyddor oedd ceisio dynesu at addysg rad ac am ddim. Mae eich penderfyniad chi wedi golygu ein bod ymhellach i ffwrdd oddi wrth hynny nag erioed o'r blaen. Felly, a allwch gadarnhau bod yr egwyddor wreiddiol a fu unwaith mor bwysig i chi ac eraill ar fainc y Llywodraeth yno o hyd?
English: Of course, in an ideal world, education at all levels should be free, but I don't live in that ideal world. I live in a world where people from poorer backgrounds can't access higher education because they cannot afford to pay for their accommodation or their books or their food. So, what we have done is fundamentally shift, in line with the recommendations of the Diamond review - of which Plaid Cymru were a part and signed up to - . We have moved the way in which we support our students so that we can ensure that those from the poorest backgrounds will have the equivalent of a living wage, that average Welsh students will have a non-repayable grant of £7,000 a year. And that is in stark contrast, Llyr, to your party, which has promised nothing on upfront costs, promised nothing on the day-to-day living costs of this country. And we have gone further than that, because we will ensure that this is available for part-time students and postgraduate students. Again, if Plaid Cymru were in charge, there would be loans for postgraduate students and no grants. We are delivering grants.
Welsh: Wrth gwrs, mewn byd delfrydol, dylai addysg ar bob lefel fod yn rhad ac am ddim, ond nid wyf yn byw yn y byd delfrydol hwnnw. Rwy'n byw mewn byd lle na all pobl o gefndiroedd tlotach gael mynediad at addysg uwch gan nad ydynt yn gallu fforddio talu am eu llety neu eu llyfrau neu eu bwyd. Felly, yr hyn rydym wedi'i wneud yw newid yn sylfaenol, yn unol ag argymhellion adolygiad Diamond - yr oedd Plaid Cymru yn rhan ohono ac yn ei gefnogi - . Rydym wedi newid y ffordd rydym yn cynorthwyo ein myfyrwyr fel y gallwn sicrhau y bydd y rhai o'r cefndiroedd tlotaf yn cael yr hyn sy'n cyfateb i gyflog byw, y bydd myfyrwyr cyffredin yng Nghymru yn cael grant o £7,000 y flwyddyn nad oes angen ei ad-dalu. Ac mae hynny, Llyr, yn gwrthgyferbynnu'n llwyr â'ch plaid chi, nad yw wedi addo unrhyw beth tuag at gostau a delir ymlaen llaw, nad yw wedi addo unrhyw beth at gostau byw o ddydd i ddydd y wlad hon. Ac rydym wedi mynd gam ymhellach na hynny, gan y byddwn yn sicrhau y bydd hyn ar gael i fyfyrwyr rhan-amser a myfyrwyr ôl-raddedig. Unwaith eto, pe bai Plaid Cymru mewn grym, benthyciadau a fyddai ar gael i fyfyrwyr ôl-raddedig yn hytrach na grantiau. Rydym ni'n darparu grantiau.
English: Can I thank the Member for the question? A thriving higher education sector is pivotal to achieving the Government's priorities for the economy and for our society here in Wales. The funding reforms I announced yesterday will provide opportunities for all our institutions, including those in north Wales.
Welsh: A gaf fi ddiolch i'r Aelod am ei chwestiwn? Mae sector addysg uwch ffyniannus yn hollbwysig er mwyn cyflawni blaenoriaethau'r Llywodraeth ar gyfer yr economi ac ar gyfer ein cymdeithas yma yng Nghymru. Bydd y diwygiadau cyllido a gyhoeddais ddoe yn darparu cyfleoedd ar gyfer ein holl sefydliadau, gan gynnwys y rhai yng ngogledd Cymru.
English: Since your announcement yesterday on increasing tuition fees, I have received a large number of messages from students studying in Bangor, as well as from school pupils who hope to go on to university. During the election, thousands of students and young people across the country were inspired by politics once again, partly because they had seen some of the political parties being willing to introduce policies that coincided with their own values. So, following your announcement yesterday, do you agree that politicians have raised the hopes of a whole generation of young people, only to dash those hopes a few weeks later?
Welsh: Ers eich cyhoeddiad ddoe am gynyddu ffioedd dysgu, rydw i wedi derbyn nifer fawr o negeseuon gan fyfyrwyr sy'n astudio ym Mangor yn ogystal â gan ddisgyblion ysgol sydd yn gobeithio mynd ymlaen i brifysgol. Yn ystod yr etholiad, fe gafodd miloedd o fyfyrwyr a phobl ifanc ar draws y wlad eu hysbrydoli gan wleidyddiaeth unwaith eto, yn rhannol am eu bod nhw wedi gweld rhai o'r pleidiau gwleidyddol yn fodlon cyflwyno polisïau a oedd yn cydfynd efo'u gwerthoedd nhw. Yn dilyn eich cyhoeddiad chi ddoe, a ydych chi'n cytuno fod gwleidyddion wedi codi gobeithion cenhedlaeth gyfan o bobl ifanc, dim ond i'w chwalu nhw yn rhacs ychydig wythnosau yn ddiweddarach?
English: Only yesterday, the Member was on her feet raising legitimate concerns about job losses in her constituency at Bangor University, and I'm sure that she will have had conversations with the vice-chancellor of said university about the necessity to respond to the situation we find across the border in England with fees rising, and his determination to ensure that Bangor, which recently got the very highest award in the teaching excellence framework, was able to compete with both UK and international students. The Member asks about values. The package that I introduced yesterday - [Interruption.] The package that I introduced yesterday, that will shift Government support away from paying off fees, which graduates have to do via their pay cheque, to supporting what many students and many parents say to me is the largest problem, upfront costs, is a package that I am proud of and it's a package that is well in tune with my values. I'm not sure about what yours are.
Welsh: Ddoe ddiwethaf, roedd yr Aelod ar ei thraed yn nodi pryderon dilys ynglŷn â cholli swyddi yn ei hetholaeth ym Mhrifysgol Bangor, ac rwy'n siŵr y bydd wedi cael sgyrsiau gydag is-ganghellor y brifysgol dan sylw ynglŷn â'r angen i ymateb i'r sefyllfa a welwn dros y ffin yn Lloegr wrth i'r ffioedd gynyddu, a'i benderfyniad i sicrhau bod Bangor, sydd wedi cael y wobr uchaf yn y fframwaith rhagoriaeth addysgu yn ddiweddar, yn gallu cystadlu â myfyrwyr y DU a myfyrwyr rhyngwladol. Hola'r Aelod ynglŷn â gwerthoedd. Mae'r pecyn a gyflwynais ddoe - [Torri ar draws.] Mae'r pecyn a gyflwynais ddoe, a fydd yn dargyfeirio cymorth y Llywodraeth oddi wrth dalu ffioedd sy'n rhaid i raddedigion eu talu drwy eu cyflogau, i gefnogi'r hyn y mae llawer o fyfyrwyr a llawer o rieni yn dweud wrthyf yw'r broblem fwyaf, sef y costau a delir ymlaen llaw, yn becyn rwy'n falch ohono ac mae'n becyn sy'n cyd-fynd yn dda â fy ngwerthoedd. Nid wyf yn siŵr beth yw'ch rhai chi.